50 Jaar gelede in Die Burger | 20 Oktober 1971 | Netwerk24
50 Jaar gelede in Die Burger | 20 Oktober 1971
Bantoeleiers oor goeie van SA beleid: Drie Bantoeleiers van Suid-Afrika het gister in Londen aan die Britte vertel watter voordele daar vir hulle onder Suid-Afrika se beleid van afsonderlike ontwikkeling is. Al drie – opperhoof Kaiser Matanzima van die Transkei, hoofman Gatsha Buthelezi van die Zoeloe-gebiedsowerheid, en hoofman Lucas Mangope van die Tswana-gebiedsowerheid – het dit egter duidelik gestel dat hulle nooit 'n beleid van rasse-diskriminasie en diskriminerende wetgewing sal aanvaar nie.
Gesondheidsmiddels wek kommer: Kommer oor die moontlike nadelige uitwerking van sommige gesondheidsmiddeIs wat in Suid-Afrika verkoop word, is gister op 'n sitting van die Aptekerskommissie in Bloemfontein uitgespreek. Daar is onder meer verwys na sekere verslankingsmiddels en "gesondheidsvoedsels".
G'n getroude priesters: Konserwatiewe kerkmanne het gister op die Wêreldsinode van Biskoppe 'n groot oorwinning behaal toe die verordening van getroude mans as priesters met 'n oorweldigende meerderheid afgekeur is.